open-index/open-wikipedia-markdown huggingface dataset:
სამელე კლდე

**სამელე კლდე** — მღვიმე საქართველოში, ჭიათურის მუნიციპალიტეტის სოფელ ზოდის ტერიტორიაზე. მდებარეობს მდინარე ჯრუჭულის მარჯვენა ნაპირას. იგი ნეოლითისა და ადრინდელი ბრინჯაოს ხანის ძეგლია (ძვ. წ. V-IV ათასწლეულის მიჯნა) და წარმოადგენს კლდოვან ფარდულს, რომლის სიგანე დაახლოებით 30 მ-ია, სიღრმე - 25 მ, სიმაღლე - 11 მ. ძეგლი გამოვლენილია და გათხრები მიმდინარეობს 1959 წლიდან (გ. ჯავახიშვილი, დ. თუშაბრამიშვილი). დადგენილია კულტურული ჰორიზონტი. აღმოჩენილია კაჟის საფხეკები, სახოკები, სახვრეტები, ქვის სატეხისებრი და სათლელისებრი გახეხილ-გაპრიალებული იარაღი, ხელსაფქვავები, ძვლისა და ირმის რქისაგან გაკეთებული სადგისები, მახათები, საპრიალებლები, საჩიჩქნები და სხვა, აგრეთვე თიხის ჭურჭლის, ძირითადად ქილისებრი მოყვანილობის, თხელ- და სქელკეციანი დაჭდეულზედაპირიანი ნატეხები.

სამელე კლდე ადრინდელი სამიწათმოქმედო კულტურული ძეგლია.

სამელე კლდის ანალოგიური ძეგლი მიკვლეულია სოფელ რგანის ტერიტორიაზე (ჭიათურის მუნიციპალიტეტის ტერიტორია), მდინარე ჭერულის ხეობაში. არქეოლოგიური მასალა დაცულია აკადემიკოს ს. ჯანაშიას სახელობის საქართველოს სახელმწიფო მუზეუმში.

## ლიტერატურა
კატეგორია:ჭიათურის მუნიციპალიტეტის არქეოლოგიური ძეგლები
კატეგორია:ჭიათურის მუნიციპალიტეტის მღვიმეები
სამერცხლე

**სამერცხლე** — მთა საქართველოში, რაჭა-ლეჩხუმისა და ქვემო სვანეთის მხარეში, ამბროლაურის მუნიციპალიტეტში. მდებარეობს ჭუთხარო-სამერცხლეს სინკლინურ მასივზე. სიმაღლე ზღვის დონიდან 3584 მ. აგებულია ბაიოსური პორფირიტებით და მისი ტუფებით. რელიეფი დაკბილულია, ძნელად მისადგომი და მოკლებულია ნიადაგ-მცენარეულ საფარს. სამერცხლეს ჩრდილო-დასავლეთ კალთაზე არის დაკიდული მყინვარი.

## ლიტერატურა
კატეგორია:რაჭა-ლეჩხუმისა და ქვემო სვანეთის მხარის მთები
Seven Days (სტინგის სიმღერა)

„**Seven Days**“ — ინგლისელი მომღერალ და მუსიკოს სტინგის სიმღერა და სინგლი, რომელიც გამოიცა 1993 წელს. იგი შეტანილია მუსიკოსის მეოთხე სტუდიურ ალბომში ''Ten Summoner's Tales''.

სინგლში ასევე შეტანილია პოპულარული სიმღერის „Ain't No Sunshine“ საკონცერტო შესრულება და „January Stars“, რომელშიც ჟღერს სხვა კომპოზიციის, Everybody Laughed But You მელოდია, განსხვავებული ტექსტით.

## სიმღერების სია
# Seven Days (რადიოს ვერსია) - 4:13 	
# January Stars - 3:51 	
# Mad About You - 5:31 	
# Ain't No Sunshine - 5:06

## რესურსები ინტერნეტში
* ინფორმაცია სტინგის ოფიციალურ საიტზე 

კატეგორია:სტინგის სიმღერები
კატეგორია:1993 წლის სიმღერები
კატეგორია:1993 წლის სინგლები
ქემოსინთეზი

**ქემოსინთეზი** ეწოდება ისეთ პროცესს, რომლის დროსაც ავტოტროფული ორგანიზმები, კერძოდ კი, ბაქტერიები არაორგანულიდან ორგანული ნივთიერების წარმოსაქმნელად მინერალურ ნივთიერებათა დაჟანგვის შედეგად გამოყოფილ ენერგიას იყენებენ. 
ქემოსინთეზის უნარი გააჩნია:
*რკინაბაქტერიებს.
*გოგირდბაქტერიებს.
*აზოტფიქსაციის ბაქტერიებს.
*ნიტრიფიკაციის ბაქტერიებს.

რკინაბაქტერიები არაორგანული და ორგანული ნივთიერებების სინტეზისათვის რკინის ნაერთების დაჟანგვის შედეგად გამოყოფილ ენერგიას იყენებენ, გოგირდბაქტერიები კი გოგირდის ნაერთების დაჟანგვისას გამოყოფილ ენერგიას.
აზოტფიქსაციისა და ნიტრიფიკაციის ბაქტერიებს დიდი მნიშვნელობა აქვს აზოტოვანი მარილებით ნიადაგის გამდიდრებაში. მათ უნდა შესწევთ ჰაერიდან შეითვისონ მცენარეებისათვის მიუწვდომელი აზოტი და გარდაქმნან აზოტოვან მარილებად, რომელიც მცენარეის ზრდა-განვითარებისათვის აუცლებელია. ზოგიერთი ასეთი ბაქტერია პარკოსან მცენარეთა ფესვების უჯრედებში არსებობს, სადაც წარმოქმნის კოჟრებს, ამიტომ მათ კოჟრის ბაქტერიები ეწოდებათ.

## ლიტერატურა 
*გ.თუმანიშვილი, ი.ლაზრიშვილი, ნ. მითაგვარია, ი .ქორქია, გ. ღვალაძე, ს .ცაგარელი; "ბიოლოგია" სახელმძღვანელო მე-7 კლასელთათვის. თბილისი. 1998. გვ 62.

კატეგორია:ბიოლოგიური პროცესები
კატეგორია:მეტაბოლიზმი
კატეგორია:გარემოს მიკრობიოლოგია
ქრისტიან-დემოკრატიული მოძრაობა

**ქრისტიან-დემოკრატიული მოძრაობა** — მემარჯვენე-ცენტრისტული პოლიტიკური პარტია საქართველოში.

## ისტორია
პარტია დააფუძნეს ტელეკომპანია „იმედის“ ყოფილმა ჟურნალისტებმა 2008 წლის თებერვალში. პარტიამ კარგი შედეგი აჩვენა პირველივე არჩევნებში. 2008 წლის საპარლამენტო არჩევნებში ისინი გავიდნენ მესამე ადგილზე, მიიღეს ხმათა 8,66 % და 6 მანდატი პარლამენტში.

პარტია მონაწილეობდა 2010 წლის თვითმართველობის არჩევნებში. ამ არჩევნებში პარტია უკვე მეორე ადგილზე გავიდა ხმათა 11,9 %-ით. პარტიის შედეგები უკეთესი იყო რეგიონებში, ვიდრე თბილისში. 2010 წლის საკრებულოში პარტია სამი მანდატით იყო წარმოდგენილი — ჯაბა სამუშია, ზაზა გაბუნია და კახა ბროკიშვილი, რომელმაც ინგა გრიგოლია შეცვალა. 2013 წელს ჯაბა სამუშიამ ზაზა გაბუნიასთან ერთად „ქრისტიან-დემოკრატები“ დატოვა და საკრებულოში „ქართული ოცნების“ ფრაქციას შეუერთდა.

2012 წლის საპარლამენტო არჩევნებში პარტია, მართალია, გავიდა მესამე ადგილზე, მაგრამ მიიღო ხმათა 2,04% და დარჩა პარლამენტს მიღმა. 2013 წლის საპრეზიდენტო არჩევნებში პარტიის ლიდერმა, გიორგი თარგამაძემ, მიიღო ხმათა 1,06% და გავიდა მეხუთე ადგილზე. ამის შემდეგ, 2014 წლის მარტში გიორგი თარგამაძე წავიდა პოლიტიკიდან. 2014 წლის გაზაფხულზე ქრისტიან-დემოკრატიული მოძრაობა და დემოკრატიული მოძრაობა — ერთიანი საქართველო გაერთიანდნენ და ჩამოყალიბდა „გაერთიანებული დემოკრატიული მოძრაობა“. 2014 წლის 6 მაისს გაერთიანებული დემოკრატების თავმჯდომარედ აირჩიეს ნინო ბურჯანაძე. ქრისტიან-დემოკრატთა ნაწილმა გააპროტესტა ყრილობის გადაწყვეტილება.  პარტიის წევრები ამბობდნენ, რომ  „ქრისტიან-დემოკრატიული მოძრაობის“ მიერ 6 მაისს მოწვეულ ყრილობას (სადაც ბურჯანაძე პარტიის თავმჯდომარედ აირჩიეს) არ ესწრებოდა „ქდმ“-ს დელეგატების უდიდესი უმრავლესობა, ვისაც პარტიის ახალი თავმჯდომარის ბედი უნდა გადაეწყვიტა. ქდმ-ს რაიონული ლიდერები აღნიშნავდნენ, რომ ყრილობას არ ესწრებოდნენ კომიტეტის თავმჯდომარეები, რომლებიც ყველა ნორმის მიხედვით დელეგატებად უნდა ყოფილიყვნენ წარმოდგენილნი. ქრისტიან-დემოკრატიული მოძრაობის  თბილისის ორგანიზაციის ხელმძღვანელმა გოჩა ჯოჯუამ პარტიის წევრებთან ერთად დაიწყო სამართლებრივი დავა ნინო ბურჯანაძის წინააღმდეგ. 2015 წლის 7 აგვისტოს თბილისის საქალაქო სასამართლომ 6 მაისს გამართული ყრილობის გადაწყვეტილება არალეგიტიმურად მიიჩნია. ნინო ბურჯანაძის "ქრისტიან-დემოკრატიული მოძრაობის" თავმჯდომარეობა არალეგიტიმურად ცნო 2017 წლის 8 ივნისს უზენაესმა სასამართლომ ნინო ბურჯანაძის თავმჯდომარედ არჩევა ბათილად გამოაცხადა. 2017 წლის 17 სექტემბერს ჭადრაკის სასახლეში გამართულ ყრილობაზე ქრისტიან-დემოკრატიული მოძრაობის თავმჯდომარედ აირჩიეს გოჩა ჯოჯუა.

## შედეგები არჩევნებში
## სქოლიო
კატეგორია:საქართველოს პოლიტიკური პარტიები
კატეგორია:კონსერვატიული პარტიები საქართველოში
კატეგორია:2008 წელს დაარსებული პოლიტიკური პარტიები
Fields of Gold

„**Fields of Gold**“ — ინგლისელი მომღერალ და მუსიკოს სტინგის სიმღერა და ერთ-ერთი პოპულარული სინგლი, რომელიც გამოიცა 1993 წელს. იგი შეტანილია მუსიკოსის მეოთხე სტუდიურ ალბომში „Ten Summoner's Tales“ და მის კომპილაციებში.

სტინგის თქმით, ეს სიმღერა ასახავს მის განწყობას, რომელიც დაეუფლა გარეუბანში დასახლების შემდეგ, როდესაც გადახედა ქერის მინდვრებს.

სიმღერის ოფიციალური მუსიკალური ვიდეოს რეჟისორია კევინ გოდლი.

## სიმღერების სია
*;ბრიტანული სინგლი
#„Fields of Gold“ - 3:42
#„King of Pain“ - საკონცერტო - 7:44
#„Fragile“ - საკონცერტო - 3:57
#„Purple Haze“ - საკონცერტო - 3:10

## რესურსები ინტერნეტში
* ინფორმაცია სტინგის ოფიციალურ საიტზე 

## სქოლიო 
კატეგორია:სტინგის სიმღერები
კატეგორია:1993 წლის სიმღერები
კატეგორია:1993 წლის სინგლები
ჰოვარდ დონალდი

**ჰოვარდ დონალდი** (დ. 1968 წლის 28 აპრილს) — ცნობილი ინგლისელი მუსიკოსი. იგი არის ჯგუფ Take That-ის ერთ-ერთი თანადამაარსებელი, რომელიც მღერის მის ცნობილ სიმღერებში. პირველად წამყვანი ვოკალისტის სახით გამოჩნდა სიმღერაში Never Forget.

## სოლო სიმღერები ჯგუფში 
*„If This is Love“
*„Never Forget“
*„Beautiful World“
*„Mancunian Way“
*„What is Love“
*„Here“
*„Affirmation“
*„Aliens“
*„Give You My Love“

## რესურსები ინტერნეტში 
* howarddonald.de

კატეგორია:დაბადებული 1968
კატეგორია:Take That-ის წევრები
კატეგორია:ცოცხალი ადამიანები
დანიელ ბარლი ვულფოლი

**დანიელ ბარლი ვულფოლი** (; დ. 25 ივნისი, 1852 — გ. 24 ოქტომბერი, 1918) — ფიფა-ს მეორე პრეზიდენტი. ეს თანამდებობა ეკავა 1906-1918 წლებში. ეროვნებით ინგლისელი.

## ბიოგრაფია 
ფიფა-ს პრეზიდენტად არჩევამდე, ვულფოლი ინგლისის საფეხბურთო ასოციაციის პრეზიდენტი იყო. მისი კონტროლის ქვეშ იმყოფებოდა ინგლისური საფეხბურთო კლუბები და ფრანგულ საფეხბურთო კლუბთა ნაწილი, რომლებიც იმ პერიოდში ამ ასოციაციაში შედიოდნენ. დანიელ ბარლი ვულფოლი დაკავებული იყო ფეხბურთის წესების უფრო დახვეწით და ამ წესებში იმ დროს არსებული ხარვეზების აღმოფხვრით. 1908 და 1912 წლებში აქტიურად მონაწილეობდა ოლიმპიური თამაშების ორგანიზებაში. ვულფოლმა აგრეთვე შეიმუშავა ფიფა-ს მუშაობის ძირითადი პრინციპები, რომელთა ნაწილი დღესაც ძალაშია. საერთაშორისო შეჯიბრებები გაყო კლუბურ და სანაკრებო ტურნირებად. ფიფა-ს წევრთა მონაწილეობა სხვა კომერციული ორგანიზაციების მიერ მოწყობილ ტურნირებში სასტიკად იკრძალებოდა.

ვულფოლი აქტიურად ცდილობდა ფიფა-ს ზეგავლენის გაზრდას. მისი მეცადინეობით ფიფა-ში გაწევრიანება დაიწყეს არაევროპულმა ქვეყნებმა.

დანიელ ბარლი ვულფოლი გარდაიცვალა 1918 წელს, თანამდებობაზე ყოფნის პერიოდში.

## რესურსები ინტერნეტში 
* ფიფა-ს პრეზიდენტები . ფიფა-ს ოფიციალური საიტი.

კატეგორია:ფიფა-ს პრეზიდენტები
კატეგორია:დაბადებული  25 ივნისი
კატეგორია:დაბადებული 1852
კატეგორია:გარდაცვლილი  24 ოქტომბერი
კატეგორია:გარდაცვლილი 1918
ჩქოტუები

**ჩქოტუები**, **ჩხოტუები** () — აფხაზეთის თავადური საგვარეულო. ამ გვარის წარმომადგენლები ჯერ კიდევ აფხაზეთის მეფის ლეონ II-ის დროიდან მოიხსენიებიან. XVII საუკუნემდე ჩქოტუების საგვარეულო სამფლობელოს ცენტრი იყო სოფელი ბედია, ხოლო საგვარეულო განსასვენებელი იყო ნაციმერის ეკლესიაში (სოფელი საბერიო). XVIII საუკუნის მეორე ნახევარში მათ ჰქონდათ თავისი სათავადო.

გერმანე ჩხოტუა (ჩხეტიძე) იყო ბედიის მთავარეპისკოპოსი აფხაზეთის მეფის ბაგრატ III ბაგრატიონის (978–1014 წწ.) მეფობის დროს.

როსტომ ჩქოტუა მოხსენიებული ჰყავს XVII საუკუნეში მოღვაწე იტალიელ მისიონერს არქანჯელო ლამბერტის, როგორც სამეგრელოს სამთავროში ერთადერთი ფეოდალი, რომელიც არ იყო დაკავებული „ტყვის სყიდვით“.

ჩხოტუებს მხოლოდ 1901 წლის 31 მარტს მიანიჭეს თავადის სტატუსი და „მისი უბრწიყნვალესობის“ (რუს. Его Сиятельство) ტიტული რუსეთის იმპერიის შემადგენლობაში.

## ჩქოტუების გერბი 
ფარი გამოფოილია ოთხ ნაწილად:

# პირველ, ლაჟვარდისფერ ნაწილში — ოქროს ტოლმკლავა ჯვარი (მატლის ტიპის) მოთავსებლია ოქროს ნახევარმთვარეზე.
# მეორე, მეწამულ ნაწილში — ვერცხლისფერ ცხენზე ამხედრებული წმ. გიორგი (ვერცხლისფერი) ამარცხებს ოქროს ურჩხულს.
# მესამე, მეწამულ ნაწილში — ოქროს ირემი.
# მეოთხე, ლაჟვარდისფერ ნაწილში — ოქროს საწმისი.

## ცნობილი წარმომადგენლები 
* დავით ჩქოტუა — XIX საუკუნის ბოლო მეოთხედში თბილისში მომხდარი ერთ ერთი ყველაზე გახმაურებული ტრაგედიის მონაწილე. იგი თავის უმცროს ძმასთან, ნიკოლოზთან ერთად დაადანაშაულეს 1876 წლის 22 ივლისს მომხდარ ნინა ანდრეევსკაიას გატაცებასა და მკვლელობაში. საბოლოოდ მიუსაჯეს 20 წლიანი კატორღა.
* ნიკოლოზ ჩხოტუა —  ქართველი მწერალი, მალტიის ორდენის წევრი და მისი ელჩი ჩილეში; ცნობილია თავისი ინგლისურენოვანი რომანი „მარადიულით“.

## ლიტერატურა 
* *ზ. შენგელია*, აფხაზ თავად-აზნაურთა საგვარეულო გერბები, თბ., 2004, გვ. 116–117.

## რესურსები ინტერნეტში 
* წარსულის იდუმალი დანაშაული
* დავით ჩქოტუა 
* ჩხოტუების საგვარეულოს ვებგვერდი

## სქოლიო 
კატეგორია:საქართველოს ფეოდალური საგვარეულოები
*
გუსტავ ემილ ოგი

**გუსტავ ემილ ოგი** ( დ. 19 ივნისი, 1861, დრიუზენაიმი, ქვემო რაინი — გ. 28 აგვისტო 1927, ნიდერბრონი, ქვემო რაინი) — ფრანგი გეოლოგი, საფრანგეთის მეცნიერებათა აკადემიის წევრი (1917), პარიზის უნივერსიტეტის პროფესორი (1904).

ოგის ძირითადი შრომები შეეხება სტრატიგრაფიის, ტექტონიკის, პალეონტოლოგიისა და რეგიონული გეოლოგიის საკითხებს (ალპები, პროვანსი). ოგი იზიარებდა დედამიწის კონტრაქციის (შეკუმშვის) და იზოსტაზიის თეორიებს; დიდი წვლილი შეიტანა გეოსინკლინის თეორიის ჩამოყალიბებაში. იგი მუშაობდა აგრეთვე ტრანსგრესიებისა და რეგრესიების თეორიაზე. ფართოდაა ცნობილი ოგის გეოლოგიური სახელმძღვანელო. გუსტავ ემილ ოგი იყო პეტერბურგის მეცნიერებათა აკადემიის წევრ-კორესპონდენტი (1909).

## თხზულებები
* Traité de géologie, [t.] 1—2, P., 1907—11;
* Геология, 7 изд., т. 1, М. — Л., 1938.

## რესურსები ინტერნეტში
* ემილ ოგი შვედური ენციკლოპედია

## ლიტერატურა 
## სქოლიო
კატეგორია:ფრანგი გეოლოგები
კენეთ გრემი

**კენეთ გრემი** (, დ. 8 მარტი 1859, ედინბურგი, შოტლანდია - გ. 6 ივლისი 1932, ბერკშირი, ინგლისი) — ინგლისელი მწერალი, რომელიც უფრო მეტად ცნობილია რომანით „ქარი ტირიფებში“.

## ბიოგრაფია 
გრემი დაიბადა 1859 წელს, ედინბურგში. 1864 წელს გარდაიცვალა მისი დედა, ხოლო 3 წლის შემდეგ მამამ, რომელიც ალკოჰოლიკი იყო, შვილები ნათესავებს დაუტოვა. გრემი აღსაზრდელად აიყვანა ბებიამ, რომელიც ბერკშირში თემზის სანაპიროსთან ცხოვრობდა. წმ. ედვარდის სახელობის სკოლაში სწავლისას ბიჭუნამ კარგად გამოიჩინა თავი და სწავლის გაგრძელებას ოქსფორდის უნივერსიტეტში აპირებდა, მაგრამ მისმა ბიძამ ამის ნება არ დართო. 1879 წელს გრემმა მუშაობა ინგლისის ბანკში დაიწყო, სადაც 1907 წლამდე დარჩა.

1880 წლიდან გრემმა დაიწყო ესეების წერა, რომელთა ნაწილი დაიბეჭდა წიგნში "წარმართული ჩანაწერები".

1899 წლის 22 ივლისს კენეთმა იქორწინა ელსპით ტომპსონთან, მაგრამ ქორწინება უიღბლო გამოდგა. მიუხედავად ამისა, კენეთის ცხოვრებაში დიდი როლი ითამაშა ერთადერთმა შვილმა, ალისტერმა. სწორედ მისთვის შეიქმნა ციკლი „ქარი ტირიფებში“. მისი ხელნაწერი ამერიკელმა გამომცემლებმა არ მოიწონეს, მაგრამ 1908 წელს იგი გამოიცა ინგლისში და გრემს მსოფლიო აღიარება მოუტანა.

ლიტერატურული წარმატების მიუხედავად, მოგვიანებით მწერალმა შეწყვიტა მუშაობა ახალ ნაწარმოებებზე. დიდი დარტყმა მას მიაყენა შვილის თვითმკვლელობამ (რომელიც ჯერ 20 წლისაც არ იყო). მწერლისადმი პატივისცემის გამო, ამ ტრაგედიის ოფიციალურ მიზეზად უბედური შემთხვევა დასახელდა.

1932 წლის 6 ივლისს გრემი გარდაიცვალა და დასაფლავებული იქნა ოქსფორდში, ჰოლიუელის სასაფლაოზე.

## რესურსები ინტერნეტში 
* www.kennethgrahamesociety.net

## სქოლიო
კატეგორია:დაბადებული 1859
კატეგორია:დაბადებული 1932
კატეგორია:ინგლისელი მწერლები
კატეგორია:შოტლანდიელი მწერლები
კატეგორია:მწერლები ანბანის მიხედვით
კატეგორია:ედინბურგში დაბადებულები
ნაღმი

**ნაღმი** — საბრძოლო მასალის სახეობა, რომელიც გამოიყენება ცოცხალი ძალის, საინჟინრო ობიექტების და მოძრავი ტექნიკის გასანადგურებლად. დანიშნულებიდან გამომდინარე გამოჰყოფენ ქვეითსაწინააღმეგო და საზღვაო ნაღმს. სასროლი იარაღიდან (ნაღმსატყორცნებიდან) სატყორცნ მასალას (ნაღმს), როგორც წესი, უბრალოდ ნაღმი ეწოდება. სხვა დანარჩენ შემთხვევებში, ნაღმის აღნიშვნისას აუცილებელია მისი დანიშნულების მითითება ანუ როგორი სახეობის ნაღმს წარმოადგენს იგი, საზღვაოს თუ ქვეითსაწინააღმდეგოს.

## ლიტერატურა
*
* 
*
* 
* 

კატეგორია:საბრძოლო იარაღები
სამერცხლე კლდე

**სამერცხლე კლდე** — კარსტული მღვიმე საქართველოში, ჭიათურის მუნიციპალიტეტის სოფელ ზოდსა და სოფელ დარკვეთს შორის, მდინარე ჯრუჭულის მარჯვენა ნაპირზე. წარმოადგენს მრავალფენებიან ნამოსახლარს. ზღვის დონიდან 600 მ. მღვიმე კარსტული წარმოშობისაა, დერეფნისებრი (სიგრძე 450 მ) იწყება სოფელ დარკვეთიდან, კარსტული ჭის სახით, რომლის სიგანეა 8 მ და სიღრმე - 17 მ. როგორც არქეოლოგიური ძეგლი, მიკვლეულია 1962 წელს. გათხარეს 1963-64 წლებში (დ. თუშაბრამიშვილი) და 1966 წელს (მ. ნიორაძე). ფიქსირებულია 3 მ სისქის 7 ლითოლოგიური (3 კულტურული) ფენა. ყველაზე ქვედა ფენა (III კულტურული ფენა) მუსტიეს ხანისაა. მასში აღმოჩნდა ქვის მხოლოდ რამდენიმე ნივთი. ზედაპალეოლითურ ფენაში (II) მოპოვებულია კაჟისა (229 ცალი) და ობსიდიანის (49 ცალი) საგნები, სხვადასხვა ტიპის ნუკლეუსი, ანამტვრევები, ანატკეც-ლამელები, საფხეკები, საჭრისები, საყურადღებოა ძვლის ნაკეთობანი. სადგისები, შუბისპირები.

სამერცხლე კლდის ზედა პალეოლითის მასალისათვის დამახასიათებელია ვიწრო, გრძელი (7-12 სმ) ფირფიტების (ლამელების) სიმრავლე. სრულიად არ გვხვდება გეომეტრიული მოყვანილობის მიკროლითები და გრავეტის ტიპის დანები. აღნიშნული ნიშნებით სამერცხლე კლდის ზედაპალეოლითური მასალა საქართველოს სხვა ძეგლებისაგან განცალკევებით დგას. ფაუნა წარმოადგენილია დომბის, ცხენის, კეთილშობილი ირმის, მღვიმური დათვისა და სხვა ცხოველთა ძვლებით. ამ ფენის მასალა საქართველოს ზედაპალეოლითური კულტურით შუა (განვითარებული) საფეხურით თარიღდება. სამერცხლე კლდის ზედა ფენა (I კულტურული ფენა) შეიცავს ენეოლით-ადრინდელი ბრინჯაოს ხანის მასალას. მასში აღმოჩენილია ძირმომრგვალებული, მუცელგაბერილი და სწორყელიანი თიხის ქოთნები, დერგები, რომელთა ზედაპირი ზოგჯერ კარგადაა გაპრიალებული. აქვეა აღმოჩენილი თიხის კვირისტავები, გახეხილ-გაპრიალებული ქვის ცულები, სატეხისებური იარაღი, კაჟისაგან დამზადებული სატევარ-შუბისპირი, სხვადასხვა ტიპის ისრისპირი და სხვა. ამ ფენის არქეოლოგიური მასალა მსგავსებას იჩენს ადრინდელ მაიკოპის კულტურასთან (მეშოკო, სკალა), მაგრამ ქრონოლოგიურად წინ უსწრებს მას. სამერცხლე კლდის მასალა დაცულია აკადემიკოს სიმონ ჯანაშიას სახელობის საქართველოს სახელმწიფო მუზეუმში.

## ლიტერატურა
კატეგორია:ჭიათურის მუნიციპალიტეტის არქეოლოგიური ძეგლები
კატეგორია:ჭიათურის მუნიციპალიტეტის მღვიმეები
The Kelly Family-ს დისკოგრაფია

აქ წარმოდგენილია ჯგუფ The Kelly Family-ს დისკოგრაფია. მას გამოცემული აქვს 21 სტუდიური, 3 საკონცერტო და 4 კომპილაციური ალბომი, ასევე 40 სინგლი.

## ალბომები

### სტუდიური ალბომები 
### საკონცერტო ალბომები  
### კრებულები 

## სინგლები 
## სქოლიო
## რესურსები ინტერნეტში 
*KellyFamily.de  — ოფიციალური საიტი
*გერმანული საიტი

კატეგორია:The Kelly Family
ბელოვეჟის ტევრი

**ბელოვეჟის ტევრი** (, ) — უდიდესი რელიქტიური ბარის ტყე, რომელიც მეცნიერების მტკიცებებით ევროპის ტერიტორიაზე იზრდება ისტორიამდელი პერიოდიდან. იგი დროთა განმავლობაში განადგურდა და პირვანდელი სახით მხოლოდ ბელოვეჟის ეროვნულ პარკში, პოლონეთისა და ბელარუსის ტერიტორიაზე შემორჩა.

1979 წლიდან ეროვნული პარკი ბელოვეჟის ტევრი შეიტანეს იუნესკოს მსოფლიო მემკვიდრეობის ძეგლების სიაში. 1992 წელს მოხდა მისი გაფართოება იუნესკოს გადაწყვეტილებით. 1993 წელს მიენიჭა ბიოსფერული ნაკრძალის სტატუსი, ხოლო 1997 წელს დაჯილდოვდა ევროპის საბჭოს დიპლომით.

## იხილეთ აგრეთვე
* მსოფლიო მემკვიდრეობის ძეგლების სია ევროპაში

## რესურსები ინტერნეტში
* ბელოვეჟის ტევრი — ვირტუალური ექსკურსია 
* ბელოვეჟის ტევრი — XXI საუკუნე 
* Oaks in Bialovieza 
* ბელოვეჟის ტევრის ოფიციალური საიტი
* «100 გზა»: ბელოვეჟის ტევრი (ვიდეორეპორტაჟი) 

კატეგორია:მსოფლიო მემკვიდრეობის ძეგლები პოლონეთში
კატეგორია:მსოფლიო მემკვიდრეობის ძეგლები ბელარუსში
კატეგორია:პოლონეთის ეროვნული პარკები
კატეგორია:ბელარუსის ეროვნული პარკები
კატეგორია:1979 წელს დაარსებული დაცული ტერიტორიები
ჯოელ პიტერ ვიტკინი

thumb|ჯოელ პიტერ ვიტკინი
**ჯოელ პიტერ ვიტკინი** (ინგ: Joel-Peter Witkin, დ. 1939 წ-ის 13 სექტემბერს, ბრუკლინი, ნიუ-იორკი) არის ამერიკელი ფოტოგრაფი. ხშირად ეხება ისეთ თემებს, როგორიცაა სიკვდილი, გვამები და სხვადასხვა უმცირესობებს - ჯუჯებს, ტრანსსექსუალებს, ჰერმოფროდიტებსა და ფიზიკურად დეფორმირებულებს. ვიტკინი თავის ტაბლოებში ხშირად იხმობს ცნობილი მხატვრების რელიგიურ ეპიზოდებს.

## ბიოგრაფია
ვიტკინის მამა იყო იუდეველი და დედა კათოლიკე. ჰყავს ტყუპი ძმა *ჯერომ ვიტკინი*, მხატვარი და აგრეთვე მხატვარი შვილი - *კერსენ ვიტკინი*. აღმსარებლობის განსხვავებულობის გამო, მისი მშობლები განქორწინდნენ, როდესაც ვიტკინი ახალგაზრდა იყო. ბრუკლინში შევიდა წმ. სესილიას გრამატიკის სკოლაში და შემდეგ გადავიდა გრუვერ ქლივლენდის საშუალო სკოლაში. ფოტოგრაფად მუშაობდა 1961-1964 წწ.-ში, ვიეტნამის ომის პერიოდში. 1967-ში გადაწყვიტა შტატგარეშე ფოტოგრაფად მუშაობა და „City Walls Inc.“-ის ოფიციალური ფოტოგრაფი გახდა. მოგვიანებით, ნიუ-იორკში შევიდა „Cooper Union“-ში, სადაც სწავლობდა ქანდაკებას და 1974-ში გახდა ხელოვნების ბაკალავრი. სწავლა დაასრულა *ნიუ-მექსიკოს უნივერსიტეტში*, ალბუქერქში, სადაც გახდა სახვითი ხელოვნების მაგისტრანტი.

## გავლენა და თემები
ვიტკინი ამტკიცებს, რომ მისი ხედვა და მგრძნობელობა გამოიწვია მოვლენამ, რომელსაც შეესწრო პატარა ბავშვობისას - ავარია, რომელიც მისი სახლის წინ მოხდა, სადაც პატარა გოგოს თავი წაძვრა.

ასევე ამტკიცებს, რომ მისი ოჯახის გაუგებრობებიც მისი ნაშრომების წყაროდ იქცა. მისი ფავორიტი ხელოვანი არის ჯოტო. ვიტკინის ზოგი ნამუშევარი, ძირითადად გვამები, შესრულებული უნდა იყოს მექსიკაში აშშ-ს კანონების გამო. 

მისი ტექნიკებია ნეგატივის ფხაჭნა, ნაბეჭდის გათეთრება ან ტონირება.

## სქოლიო
## რესურსები ინტერნეტში 
* Joel-Peter Witkin: Tribute to a Genius
* Photographs by Witkin
* More photographs by Witkin
* The Mortal Photographs at The Divine Altar 
* 21st Editions  *The Journal of Joel-Peter Witkin*

კატეგორია:ფოტოგრაფები
კატეგორია:ცოცხალი ადამიანები
ხულუტის ციხე

**ხულუტის ციხე** — ციხე-დარბაზი თეთრიწყაროს მუნიციპალიტეტში. მდებარეობს მდინარე ხრამის ღრმა ხეობის ვიწრო ყელში. აგებულია XVIII საუკუნის I მესამედში ყაფლან ბარათაშვილ-ორბელიშვილის მიერ. შედგება 2 ნაწილისაგან; ორივეში ჩაყოლებულია თითო, გალავანში კი - 5 კოშკი. თითოეული მათგანი უპირველეს ყოვლისა საცხოვრებელი დანიშნულებისაა, შემდეგ კი - საბრძოლო. ჩრდილო-დასავლეთის კოშკი ფუნქციით კოშკისებრი სასახლეა, მის მთელ სიმაღლეზე შუაზე ჰყოფს კედელი, რომელშიც საფეხურებია მოწყობილი. ერთი მხარე 6 სართულიანია, მეორე - 7 სართულიანი. ბოლო სართულები გამიზნულია საბრძოლოდ, დანარჩენი - საცხოვრებლად. მთელი ციხე ნაგებია ადგილობრივი კლდის ქვით.

კოშკი მდინარეს დაჰყურებს საკმაოდ მაღალი კლდიდან. მასში მოხვედრა შეიძლება აღმართზე მიმავალი გვირაბით. თვით გვირაბში რთული ერთსართულიანი  საცხოვრებელი სადგომი ეტყობა გამანაწილებლის როლს ასრულებდა, რადგან აქედან შეიძლებოდა  მოხვედრა ორ სხვა კოშკში, მდინარეზე ჩამავალ გვირაბში, საპირფარეშოსა და სხვაგან. ამ სადგომსა და კოშკს შორის მოთავსებულია მოზრდილი წყალსაცავი. მათ ზემოთ ბანი ყოფილა, კედლებში კი სათოფეებია ჩამწკრივებული.

2006 წლის 7 ნოემბერს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია.
## ლიტერატურა
* პ. ზაქარაია, საქართველოს ძველი ქალაქები და ციხეები, თბ., 1973.
* პ. ზაქარაია, ხულუტის ციხე-დარბაზი, საქართველის სახელმწიფო მუზეუმის მოამბე. XIX-B, თბ., 1972
* პ. ზაქარაია,  ქართულ ციხესიმაგრეთა ისტორია უძველესი დროიდან XVIII ს. ბოლომდე, თბ., 2002

## რესურსები ინტერნეტში
* ხულუტის ციხე

## სქოლიო
კატეგორია:თეთრიწყაროს მუნიციპალიტეტის ციხესიმაგრეები
კატეგორია:ეროვნული მნიშვნელობის კატეგორიის კულტურის უძრავი ძეგლები
ახალციხის ციხე

**ახალციხის ციხე** – ციხესიმაგრე კასპის მუნიციპალიტეტის სოფელ ახალციხის შუაგულში, ამოზიდულ გორაზე, ნამოსახლარზე.  ციხე (38,4 X 23,3 მ) თარიღდება XVIII საუკუნის შუა ხანებით. ნაგებია ნატეხი ქვით. ციხის სამხრეთ-აღმოსავლეთ მხარე ოდნავ მორკალულია. შესასვლელი დასავლეთ კედელშია. გალავანში ჩართულია ხუთი ცილინდრული კოშკი: ჩრდილო-აღმოსავლეთ, ჩრდილო-დასავლეთ და სამხრეთ-დასავლეთ კუთხეებში, დასავლეთ კედლის შუა ნაწილში და სამხრეთ კედლის აღმოსავლეთ მონაკვეთში. ყველაზე დიდია დასავლეთის კოშკი, ყველაზე პატარა - სამხრეთ-დასავლეთისა. არქიტექტურულ-კონსტრუქციული გადაწყვეტით კოშკები მსგავსია. 

სართულები ძირითადად საბრძოლო დანიშნულებისაა, მაგრამ ჩანს, საცხოვრებლადაც იყენებდნენ. შესასვლელი ყველა კოშკს ეზოდან აქვს. სართულიანობის დადგენა ძნელია, რადგან ზედა ნაწილები ჩამონგრეულია. ბუხარი ყველა სართულზე კარის მოპირდაპირე კედელშია დატანებული. გალავნისა და კოშკების კედლებში ჩართულია ცალმაგი და ორმაგი სათოფურები. საბრძოლო ბილიკი ციხის მხოლოდ სამხრეთ და ჩრდილოეთ კედლებს გასდევს.

ციხის ტერიტორიაზე, სასაფლაოზე, ზოგიერთ საფლავის ქვაზე შემორჩენილია გუთნეულის, ურმის, მწყემსის და სხვა გამოსახულებები. (XIX-XX საუკუნეების დასაწყისი).

## ლიტერატურა
## რესურსები ინტერნეტში
კატეგორია:კასპის მუნიციპალიტეტის ციხესიმაგრეები
კატეგორია:კულტურული მემკვიდრეობის ძეგლები შიდა ქართლის მხარეში
ხასინტო ბენავენტე ი მარტინესი

**ხასინტო ბენავენტე ი მარტინესი** (; დ. 12 აგვისტო, 1866 — გ. 14 ივლისი, 1954) — XX  საუკუნის ესპანელი დრამატურგი. 1922 წელს ნობელის პრემია მიენიჭა ლიტერატურის დარგში. 

## ბიოგრაფია 
ხასინტო მარტინესი დაიბადა მადრიდში ცნობილი პედიატრის ოჯახში. იყო ლიბერალური მონარქისტი, ფრანცისკო ფრანკოს რეჟიმს უხალისოდ უჭერდა მხარს. ბენავენტე ალდეანკაბო დე ესკალონაში, ტოლედოში, გარდაიცვალა 87 წლისა. არასდროს დაქორწინებულა. არაერთი წყაროს ცნობით, ხასინტო ჰომოსექსუალი იყო.

### ბიბლიოგრაფია 
ხასინტო ბენავენტემ 172 ნამუშევარი შექმნა. უმნიშვნელოვანესად მიიჩნევა:
* Los intereses creados (1907), კომედია, სადაც მსგავსი სცენა თამაშდება, როგორც Commedia dell'arte-ში; ეს დრამატურგის ყველაზე ცნობილი პიესაა და ყველაზე ხშირად იდგმება. ნაწარმოები თარგმნილია, როგორც *ინტერესთა კავშირი*.
* *Rosas de otoño* (1905), სენტიმენტალური კომედია.
* *Señora ama* (1908),
* *La malquerida* (1913), დრამა.
* *La ciudad alegre y confiada* (1916), გაგრძელებაა* Los intereses creados*-სა.
* *Campo de armiño* (1916)
* *Lecciones de buen amor* (1924)
* *La mariposa que voló sobre el mar* (1926)
* *Pepa Doncel* (1928)
* *Vidas cruzadas* (1929)
* *Aves y pájaros* (1940)
* *La honradez de la cerradura* (1942)
* *La infanzona* (1945)
* *Titania* (1946)
* *La infanzona* (1947)
* *Abdicación* (1948)
* *Ha llegado Don Juan* (1952)
* *El alfiler en la boca* (1954)

## რესურსები ინტერნეტში 
* 
* 
* Works by Jacinto Benavente 
* Books and Writers website 

## სქოლიო 
კატეგორია:ესპანელი მწერლები
კატეგორია:გეი მწერლები
კატეგორია:დაბადებული 1866
კატეგორია:გარდაცვლილი 1954
კატეგორია:ესპანელი ნობელის პრემიის ლაურეატები
კატეგორია:ესპანელი დრამატურგები
კატეგორია:ესპანელი მონარქისტები
კატეგორია:ლგბტ დრამატურგები
კატეგორია:ნობელის პრემიის ლგბტ ლაურეატები
კატეგორია:ნობელის პრემიის ლაურეატები ანბანის მიხედვით
კატეგორია:მწერლები ანბანის მიხედვით
კატეგორია:მადრიდში დაბადებულები
კამჩატკის ნახევარკუნძული

**კამჩატკის ნახევარკუნძული** () — მდებარეობს რუსეთის შორეულ აღმოსავლეთში, წყნარ ოკეანესა (*აღმოსავლეთით*) და ოხოტის ზღვას (*დასავლეთით*) შორის. მისი სიგრძე დაახლოებით 1250 კმ-ია, ხოლო მთლიანი ფართობი 472,300 კმ². ნახევარკუნძულის გასწვრივ, სანაპიროსთან სიახლოვეს, მდებარეობს კურილ-კამჩატკის ღარი (10,500 მ). 

კამჩატკის ნახევარკუნძული, მის სიახლოვეს მდებარე კომანდორის კუნძულებსა და კუნძულ კარაგინსკისთან ერთად შედის რუსეთის ფედერაციის კამჩატკის მხარის შემადგენლობაში. ნახევარკუნძულის მოსახლეობა შეადგენს 402,500 ადამიანს, რომელთა უმრავლესობაც რუსია, მაგრამ ასევე არიან კორიაკებიც. მოსახლეობის ნახევარზე მეტი, თავმოყრილია ქალაქ პეტროპავლოვსკში, იელიზოვოსა და მის შემოგარენში.  

ნახევარკუნძულზე მდებარეობს კამჩატკის ვულკანები, იუნესკოს მსოფლიო მემკვიდრეობის ძეგლი.

## რესურსები ინტერნეტში
*კამჩატკის ნახევარკუნძული - ბრიტანიკა
* კომენდერის კუნძულები 
* სურეთები 
*კამჩატკა - ცეცხლის, ყინულისა და აჩრდილების მიწა. დოკუმენტური ფილმი 

კატეგორია:აზიის ნახევარკუნძულები
ტაიმირის ნახევარკუნძული

**ტაიმირის ნახევარკუნძული** () — ნახევარკუნძული რუსეთის შორეულ ჩრდილოეთში. მდებარეობს ენისეისა (*კარის ზღვა*) და ხატანგის (*ლაპტევების ზღვა*) ყურეებს შორის. შედის კრასნოიარსკის მხარის შემადგენლობაში. ტაიმირის ნახევარკუნძულს, ხშირად ციმბირის შემადგენელ ნაწილად მოიხსენიებენ, რაც მცდარია. ნახევარკუნძულის ცენტრალურ ნაწილში მდებარეობს ტაიმირის ტბა და ბირანგის მთები. 

ტაიმირის ნახევარკუნძულის ჩრდილოეთ ნაწილში მდებარეობს კონტინენტური აზიის უკიდურესი ჩრდილოეთი წერტილი ჩელიუსკინის კონცხი. 

## რესურსები ინტერნეტში 
* ტაიმირის ნახევარკუნძულის სურათები 

კატეგორია:რუსეთის ნახევარკუნძულები
Love is Stronger Than Justice (The Munificent Seven)

„**Love is Stronger Than Justice (The Munificent Seven)**“ — ინგლისელი მომღერალ და მუსიკოს სტინგის სინგლი, რომელიც გამოიცა გერმანიაში, 1993 წელს. იგი შეტანილია მუსიკოსის მეოთხე სტუდიურ ალბომში ''Ten Summoner's Tales''.

სიმღერა აგებული 7/8 რიტმზე.  სტინგის თქმით, ეს კომპოზიცია იწერებოდა, როგორც აკირა კუროსავას ფილმის შვიდი სამურაი სიუჟეტის თავისუფალი თხრობა. შუასაუკუნოვანი იაპონიიდან სიუჟეტი გადატანილი იქნა XIX საუკუნის მექსიკურ სოფელში.

## სიმღერების სია
# Love Is Stronger Than Justice (The Munificent Seven) (მოკლე ვერსია) - 4:18 	
# The Wild Wild Sea (საკონცერტო) - 6:29 	
# When Angels Fall (საკონცერტო) - 6:48 	
# Purple Haze (საკონცერტო) - 3:04

## რესურსები ინტერნეტში
* ტექსტი სტინგის ოფიციალურ საიტზე 

## სქოლიო
კატეგორია:სტინგის სიმღერები
კატეგორია:1993 წლის სიმღერები
კატეგორია:1993 წლის სინგლები
Shape of My Heart

„**Shape of My Heart**“ — ინგლისელი მომღერალ და მუსიკოს სტინგის სიმღერა და სინგლი, რომელიც გამოიცა 1993 წელს. იგი შეტანილია მუსიკოსის მეოთხე სტუდიურ ალბომში „Ten Summoner's Tales“.  კომპოზიციაში გიტარაზე უკრავს დომინიკ მილერი.

ბრიტანეთში სინგლი, სხვა სიმღერებთან შედარებით, წარუმატებელი აღმოჩნდა და 50 პოპულარული კომპოზიციის სიაშიც ვერ მოხვდა. მიუხედავად ამისა, სტინგი მას 1993/1994 წლების და შემდგომ ტურნეებში ასრულებდა. ლონდონურ კონცერტებს ესწრებოდა ლარი ადლერი, რომელიც სტუდიურ ვერსიაში ტუჩის ჰარმონიკაზე უკრავს.

სიმღერა ასევე მოხვდა ფილმში „ლეონი“ (თუმცა არ იქნა შეტანილი ოფიციალურ საუნდტრეკში).

## სიმღერების სია
# Shape of My Heart - 4:41 	
# The Soul Cages (საკონცერტო) - 6:29 	
# The Wild Wild Sea (საკონცერტო) - 6:31 	
# All This Time (საკონცერტო) - 6:19

## რესურსები ინტერნეტში
*ინფორმაცია სიმღერის შესახებ სტინგის ოფიციალური საიტიდან 

კატეგორია:სტინგის სიმღერები
კატეგორია:1993 წლის სიმღერები
კატეგორია:1993 წლის სინგლები
Nothing 'Bout Me

„'''Nothing 'Bout Me'*“ — ინგლისელი მომღერალ და მუსიკოს სტინგის სიმღერა და სინგლი, რომელიც გამოიცა 1993 წელს. იგი შეტანილია მუსიკოსის მეოთხე სტუდიურ ალბომში *Ten Summoner's Tales''. სიმღერა სრულდებოდა სტინგის 1993/1994 წლების ტურნეს ფარგლებში.

სტინგის თქმით, „რთულია, ვინმეს კარგად იცნობდე, ამისათვის აუცილებელია იგი გიყვარდეს მისი კარგი და ცუდი თვისებების გამო. მისი აზრით, მას არავინ იცნობს ისე კარგად, როგორც მისი ოჯახი.“ ამ სიმღერაში ის ნაწილობრივ აკრიტიკებდა ხალხს, რომელიც მასზე ათას ჭორს თხზავდა.

## სიმღერების სია
# Nothing 'Bout Me (რემიქსი ჩასაბერი ინსტრუმენტებით) - 3:19 	
# Nothing 'Bout Me (რემიქსი) - 3:19 	
# Nothing 'Bout Me (ალბომის ვერსია) - 3:09

## სქოლიო
კატეგორია:სტინგის სიმღერები
კატეგორია:1993 წლის სიმღერები
კატეგორია:1993 წლის სინგლები
კატეგორია:1994 წლის სინგლები
ივანე ჯავახიშვილის სახლ-მუზეუმი

**ივანე ჯავახიშვილის სახლ-მუზეუმი** — ივანე ჯავახიშვილის სახელობის სახლ-მუზეუმი, კასპის მუნიციპალიტეტის სოფელ ხოვლეში. მუზეუმი არსებობს 1968 წლიდან, მაგრამ ოფიციალურად გაიხსნა 1976 წელს მეცნიერის 100 წლის იუბილესთან დაკავშირებული ღონისძიებების ფარგლებში. მუზეუმში დაცულია საქართველოსა და კავკასიის ისტორიის თანამედროვე სამეცნიერო სკოლის ერთ-ერთი ფუძემდებლის სახელთან დაკავშირებული 379 ექსპონატი. მუზეუმის ხელმძღვანელია ელზა მამულაშვილი.

## იხილეთ აგრეთვე
* საქართველოს მუზეუმების სია

## ლიტერატურა
კატეგორია:კასპის მუნიციპალიტეტის მუზეუმები
კატეგორია:1968 წელს დაარსებული მუზეუმები
კატეგორია:მუზეუმები ანბანის მიხედვით
When We Dance

„**When We Dance**“ — ინგლისელი მომღერალ და მუსიკოს სტინგის სიმღერა და სინგლი, რომელიც გამოიცა 1994 წლის 1 ნოემბერს. იგი შეტანილია მუსიკოსის კომპილაციაში *Fields of Gold: The Best of Sting 1984–1994*.

„When We Dance“ იყო ერთ-ერთი ორი ახალი სიმღერიდან, რომელიც ახალ კომპილაციაში მოხვდა. ბრიტანეთის სინგლების ჩარტში იგი 7 კვირის განმავლობაში იმყოფებოდა. უმაღლესი პოზიცია ჩარტში #9 იყო. აშშ-ში იგი ნაკლებად პოპულარული აღმოჩნდა და მხოლოდ #38 პოზიციას დასჯერდა.

სიმღერის ოფიციალური მუსიკალური ვიდეოს რეჟისორია ჰოვარდ გრინჰოლი.

## სიმღერების სია
# When We Dance (შემოკლებული) - 4:55 	
# Fortress Around Your Heart (ჰიუ პეჯემის რემიქსი) - 4:10 	
# If You Love Somebody Set Them Free (Soulpower Mix) - 7:00 	
# If You Love Somebody Set Them Free (Soulpower Deep Dub) - 8:19

## რესურსები ინტერნეტში
* ინფორმაცია სტინგის ოფიციალურ საიტზე 

კატეგორია:სტინგის სიმღერები
კატეგორია:1994 წლის სიმღერები
კატეგორია:1994 წლის სინგლები
Let Your Soul Be Your Pilot

„**Let Your Soul Be Your Pilot**“ — ინგლისელი მომღერალ და მუსიკოს სტინგის სიმღერა და სინგლი, რომელიც გამოიცა 1996 წელს. იგი შეტანილია მუსიკოსის მეხუთე სტუდიურ ალბომში *Mercury Falling*. ბრიტანეთში კომპოზიცია ჩარტის #15 პოზიციაზე მოხვდა.

სინგლის სხვადასხვა გამოცემაში შეტანილი იყო სიმღერის რემიქსებიც. ისევე, როგორც ალბომის სიმღერების ნაწილი, ეს კომპოზიციაც შეიცავს სოულისა და გოსპელის ელემენტებს.

## სიმღერების სია
;A&M Records – 581 331-2 
# Let Your Soul Be Your Pilot (ალბომის ვერსია) - 6:41 	
# The Bed's Too Big Without You - 6:05 	
# Someone To Watch Over Me - 4:00 	
# Englishman In New York- 4:25

## რესურსები ინტერნეტში
*ინფორმაცია სიმღერის შესახებ სტინგის ოფიციალური საიტიდან 

## სქოლიო 
კატეგორია:სტინგის სიმღერები
კატეგორია:1996 წლის სიმღერები
კატეგორია:1996 წლის სინგლები
პელოპონესის ნახევარკუნძული

მინი|250პქ
**პელოპონესი** () — ნახევარკუნძული და გეოგრაფიული რეგიონი საბერძნეთის სამხრეთ ნაწილში. 1893 წლიდან, მას შემდეგ რაც გაიყვანეს კორინთოს არხი, იგი ტექნიკურ კუნძულად იქცა. გვიანდელი შუა საუკუნეების საბერძნეთში ოტომანთა ბატონობის დროს, ნახევარკუნძული ცნობილი იყო როგორც *მორეა* (). ეს დასახელება სასაუბრო თურქულში დღემდე გამოიყენება.

ნახევარკუნძული 1987 წლის რეფორმამდე საბერძნეთის ადმინისტრაციული რეგიონი იყო, ამჟამად კი მისი ტერიტორია სამი პერიფერიის შემადგენლობაშია მოქცეული: უდიდესი ნაწილი ეკუთვნის პელოპონესის პერიფერიას, ხოლო დანარჩენი ნაწილები დასავლეთ საბერძნეთის და ატიკას პერიფერიებს.

## გეოგრაფია 
პელოპონესის ნახევარკუნძულის ფართობი შეადგენს 21 549.6 კმ²-ს და წარმოადგენს საბერძნეთის ყველაზე სამხრეთით მდებარე ნაწილს. ნახევარკუნძული დანარჩენ საბერძნეთს ორი სახმელეთო გზით უკავშირდება, ერთი — კორინთოს ყელით და მეორე — რიო-ანტირიოს ხიდით (აგებულია 2004 წელს).

[მინი|250px|[არკადია (საბერძნეთი)|არკადიის ხედი]]

ნახევარკუნძულის შიდა ნაწილი მთებითაა დაფარული, ხოლო სანაპირო საკმაოდ ღრმაა და დაკბილული. უმაღლესი მწვერვალია ტაიგეტუსი (2 409 მეტრი). ნახევარკუნძული თავისმხრივ მოიცავს ოთხ სამხრეთისკენ მიმათულ ნახევარკუნძულს: მესენიას ნახევარკუნძული, მანის ნახევარკუნძული, მალეას კონცხი და არგოლიდის ნახევარკუნძული.

პელოპონესის ნახევარკუნძულთან მდებარეობს კუნძულების ორი ჯგუფი: სარონიკის კუნძულები აღმოსავლეთით და იონას კუნძულები დასავლეთით. მისგან სამხრეთით მდებარეობს კუნძული კიტირა.

## ისტორია 
ნახევარკუნძულის ტერიტორია, ჯერ კიდევ პრეისტორიული ხანიდანაა დასახლებული. მისი თანამედროვე სახელი მომდინარეობს ბერძნული მითოლოგიიდან, კონკრეტულად მითიდან გმირ პელოპის შესახებ, რომელმაც მთლიანი ნახევარკუნძული დაიპყრო. სახელი Peloponnesos ნიშნავს „*პელოპის კუნძულს*“.

პირველი ბერძნული ცივილიზაცია, აქ ბრინჯაოს ხანაში, ნახევარკუნძულის ჩრდილო-აღმოსავლეთ ნაწილში გამოჩნდა. სავარაუდოდ, ეს იყო ეგეის ან მიკენის კულტურა. ანტიკურ ხანაში, პელოპონესი ძველი საბერძნეთის გულს წარმოადგენდა. აქ მდებარეობდა ისეთი ქალაქ-სახელმწიფოები, როგორებიცაა სპარტა, კორინთო, არგოსი და მეგალოპოლისი. ნახევარკუნძული ჩართული იყო ბერძენ-სპარსელთა ომებში. სწორედ აქ მიმდინარეობდა ძვ.წ. 431-404 წლებში პელოპონესის ომები. ძვ.წ. 146 წელს, პელოპონესმა ვერ გაუძლო რომის იმპერიას და მისი გაფართოების მსხვერპლი გახდა, გადაიქცა რა მის ერთ-ერთ, აქაიას პროვინციად.

## რესურსები ინტერნეტში 
* პელოპონესი - ბრიტანიკა
* ოფიციალური რეგიონული საიტი 
* http://www.planetark.com/dailynewsstory.cfm/newsid/43988/story.htm

კატეგორია:ნახევარკუნძულები ანბანის მიხედვით
კატეგორია:საბერძნეთის ნახევარკუნძულები
ლინდა ჰარისონი

**ლინდა ჰარისონი** ( დ. 24 ივლისი, 1945) — ამერიკელი მსახიობი და მოდელი.

## ბიოგრაფია 
ლინდა ჰარისონი დაიბადა 1945 წლის 24 ივლისს, მერილენდის შტატის ქალაქ ბერლინში. 16 წლის ასაკში გაიმარჯვა კონკურსში „მის ბერლინი“, რის შემდეგ საცხოვრებლად გადავიდა ნიუ-იორკში, სადაც სამოდელი ბიზნესით დაკავდა. მისი კინოკარიერა 1960-იანი წლებიდან დაიწყო. თავდაპირველად სერიალებში თამაშობდა, შემდეგ როლებს იღებდა კინოფილმებში.

პოპულარობა მოიპოვა მას შემდეგ, რაც ითამაშა ფანტასტიკური ჟანრის ფილმში „მაიმუნების პლანეტა“, სადაც მუნჯი „ნოვა“-ს სახე განასახიერა. ფილმმა წარმატება მოიპოვა და საკმაოდ დიდი შემოსავალიც ჰქონდა. ორი წლის შემდეგ მსახიობმა ითამაშა ამ ფილმის გაგრძელებაში.

მოგვიანებით ძირითადად ისევ სერიალებში თამაშობდა. 1975 წელს ითამაშა ფილმში „აეროპორტი 1975“. 2001 წელს გამოვიდა ტიმ ბარტონის „მაიმუნების პლანეტა“, სადაც ჰარისონს ხვდა წილად მცირე როლი.

## ფილმოგრაფია 
* 1966 — „მსუქანი ჯაშუში“ ()
* 1967 — „გიდი დაქორწინებული მამაკაცისთვის“ ()
* 1968 — „მაიმუნების პლანეტა“ ()
* 1970 — „მაიმუნების პლანეტის ქვეშ“ ()
* 1974 — „აეროპორტი 1975“ ()
* 1985 — „მუხლუხის პარკი“ ()
* 1988 — „მუხლუხის პარკი 2: დაბრუნება“ ()
* 2001 — „მაიმუნების პლანეტა“ ()

## რესურსები ინტერნეტში 
* 

კატეგორია:ამერიკელი მსახიობები
კატეგორია:ამერიკელი მოდელები
კატეგორია:დაბადებული 24 ივლისი
კატეგორია:დაბადებული 1945
კატეგორია:XX საუკუნის ამერიკელი ქალი მსახიობები
კატეგორია:ცოცხალი ადამიანები
პოლონეთის მეორე რესპუბლიკა

**პოლონეთის მეორე რესპუბლიკა** ან **პოლონეთის მეორე სახელმწიფო** განსაზღვრავს პოლონეთის ისტორიაში ორ მსოფლიო ომს შორის პერიოდს. პერიოდი როდესაც მოხდა პოლონეთის როგორც დამოუკიდებელი სახელმწიფოს აღდგენა.

ოფიციალური სახელწოდებით **პოლონეთის რესპუბლიკა** (), პოლონური ქვეყანა შეიქმნა 1918 წლის 11 ნოემბერს, როგორც პირველი მსოფლიო ომის დასრულების შედეგი. მან მიუხედავად საგარეო და საშინაო პრობლემებისა 1939 წლამდე შეძლო არსებობა, მანამდე სანამ ქვეყანაში არ შეიჭრა ნაცისტური გერმანია, საბჭოთა კავშირი და სლოვაკეთის რესპუბლიკა. რითიც დაიწყო მეორე მსოფლიო ომი.

1922 წელს, როდესაც რამდენიმე კონფლიქტის შემდეგ სახელმწიფოს საზღვრები დადგინდა, მას ესაზღვრებოდა: ჩეხოსლოვაკია, გერმანია, თავისუფალი ქალაქი დანციგი, ლიტვა, ლატვია, რუმინეთი და საბჭოთა კავშირი. ასევე ქალაქ გდინიასთან მას ჰქონდა ბალტიის ზღვაზე მცირე გასასვლელი.  ამასთან ერთად 1939 წლის მარტიდან აგვისტომდე პოლონეთი ესაზღვრებოდა უნგრეთის კარპატების რუთენიას. ის მოიცავდა 388,634 კმ²-ს. (1938 წლის შემოდგომაზე ზაოლზიეს ანექსიის შემდეგ ის ევროპაში სიდიდით მეექვსე იყო. მისი ფართობი გაიზარდა 389,720 კმ²-მდე.). პოლონეთის 1921 წლის აღწერის მიხედვით მისი მოსახლეობა შეადგენდა 27.2 მილიონს. 1939 წელს მეორე მსოფლიო ომის დაწყებამდე მისი მოსახლეობა დაახლოებით შეადგენდა 35.1 მილიონს. საიდანაც თითქმის მესამედი იყო ეთნიკური უმცირესობები: 13.9% უკრაინელები; 3.1% ბელარუსები; 8.6% ებრაელები; 2.3% გერმანელები; 3.4%  ჩეხები, ლიტველები და რუსები.

პოლონეთის მეორე რესპუბლიკა ხშირად ასოცირდება დიდი უბედურებების პერიოდთან, პრობლემებთან და ტრიუმფთან. ეკონომიკურ სიძნელეებთან და პირველი მსოფლიო ომით გამოწვეულ უბედურებებთან გამკლავებასთან, რომელსაც საბჭოთა კავშირის შემოჭრა მოყვა პოლონეთ-საბჭოთა კავშირის ომის დროს, არამეგობრულად განწყობის ზრდას ისეთი მეზობლებში როგორიც იყო ნაცისტური გერმანია. ქვეყანამ არა მხოლოდ გადარჩენა, გაფართოვებაც კი შეძლო. ზღვებს იქითა კოლონიების გარეშე პოლონეთმა შეძლო ეკონომიკის განვითარება და იმ დროის წამყვან ეკონომიკების დონეზე აყვანა. დიდი ევროპული ქალაქების შესაბამისად ვარშავაში, კრაკოვში, პოზნანში, ვილნიუსსა და ლვოვში კულტურული კერები წარმოიქმნა. ეს ქალაქები ასევე საერთაშორისო განათლების ცენტრებადაც ჩამოყალიბდა. 1939 წლისთვის ქვეყანა იყო ევროპის ერთ-ერთი წამყვანი ძალა.

## გალერეა

File:Plac Teatralny w Warszawie, 1925.jpg|ვარშავა, 1925
File:Leonard's square in Łódź, Włodzimierz Pfeiffer, 001.jpg|ლოძი, 1931
File:KopiecUniiLubelskiejLwow.jpg|ლვოვი, 1930
File:Stary Rynek w Poznaniu 1934.jpg|პოზნანი, 1934
File:BASA-1771K-1-1163-28-Rynek market square, Krakow, Poland.jpeg|კრაკოვი, 1930
File:Celebration of incorporation of Vilnius Region to Poland 1922.PNG|ვილნიუსი, 1922
File:Stary Rynek im. marszałka Józefa Pisłudskiego.png|ბიდგოშჩი
File:Kattowitz - Panorama 4.jpg|კატოვიცე
File:Jewish Quarter Lublin 04 - 1938.jpg|ლუბლინი, 1938
File:Gdynia 1934.jpg|გდინია, 1934
File:Kielce dawna ulica sienkiewicza.jpg|კელცე
File:Horadnia. Горадня (1935).jpg|გროდნო
File:Старая Синагога (Тернополь).jpg|ტერნოპოლი, 1929
File:ЛуцькГалСт.jpg|ლუცკი, 1925
File:01928 Sanok-Rynek 11-Listopada.jpg|სანოკი, 1928

## სქოლიო
*
კლდემაღალას ციხე

მინი|300პქ
**კლდემაღალას ციხე**, *არსენას ციხე* — ციხესიმაგრე  ქ. კასპის ჩრდილოეთით 5 კილომეტრზე, მდინარე ლეხურის მარჯვენა მხარეს, მაღალ მთაზე. თარიღდება V-VI საუკუნეებით, გვიანდელი ფეოდალური ხანით. 

კლდემაღალას ციხე მთელ ლეხურის ხეობას გადაჰყურებდა, კეტავდა ლეხურის ხეობით მომავალ ვიწრო გზას ჩრდილოეთით და სამხრეთით და იცავდა ციხე-ქალაქ კასპს მტრის შემოსევებისაგან. ციხის ძველი სახელწოდება დავიწყებულია. ახლა ხალხი მას *არსენას ციხეს* უწოდებს.  „კლდემაღალას“ სახელით იგი აღარ იხსენიება ვახუშტისთანაც.   V საუკუნეში კასპის სპასპეტისათვის აღსაზრდელად მიუბარებიათ ვახტანგ გორგასლის და – მირანდუხტი. ოს ბაყათარს მირანდუხტი ამ ციხიდან გამოუყვანია. აქედან შეიძლება დავასკვნათ, რომ V საუკუნეში ეს ციხე უკვე არსებობდა.

კლდემაღალას ციხე ძლიერ დაზიანებულია. დანგრეულია ერთადერთი შემორჩენილი ნაგებობის ოთხსართულიანი კოშკის აღმოსავლეთ და ჩრდილოეთ კედლები, დასავლეთ კედლის დიდი ნაწილი და ნაწილობრივ სამხრეთ კედელიც. ჩანგრეულია ხის სართულშუა გადახურვა. პირველი სართულის ქვედა ნაწილი ამოვსებულია მიწით. კოშკი (კედლების სიგრძე – 7,6 მ, სიმაღლე – 11 მ, სისქე 2 მ) ნაგებია რუხი და მოყვითალო ნატეხი ქვით. გარე კუთხეები ოდნავ მომრგვალებულია. სართულშუა ხის გადახურვების საყრდენად კედლის სისქის შემცირებით მიღებული საფეხური იყო გამოყენებული. შერჩენილია სქელი მორების ბუდეები. პირველი სართულის სამხრეთ კედელში ერთი მაღალი და ვიწრო სარკმელია. ამავე სართულზე სამკუთხედად გადახურული ნიშები ყოფილა (ერთი კარგადაა დაცული). სათოფურების კვალი მხოლოდ მეოთხე სართულზე შეიმჩნევა. ეს სართული წყობით და მასალით განსხვავდება კოშკის ქვედა ნაწილისაგან. იგი მთლიანად უნდა იყოს დაშენებული.

## ლიტერატურა 
* ს. მაკალათია, ლეხურის ხეობა, თბ., 1964 წ.
* საქართველოს ისტორიისა და კულტურის ძეგლთა აღწერილობა, ტ. 5, თბ., 1990 წ.

კატეგორია:კასპის მუნიციპალიტეტის ციხესიმაგრეები
კოლის ნახევარკუნძული

**კოლის ნახევარკუნძული** () — ნახევარკუნძული რუსეთის შორეულ ჩრდილოეთში, მურმანსკის ოლქში. ჩრდილოეთით ესაზღვრება ბარენცის ზღვა, აღმოსავლეთით და სამხრეთ-აღმოსავლეთით — თეთრი ზღვა.

ნახევარკუნძულის ფართობია 100,000 კმ². მის დასავლეთ ნაწილში, მთის ორი მასივია წარმოდგენილი: ხიბინები და ლოვოზეროს მასივი. ნახევარკუნძულზე ბევრი ჭორომიანი სწრაფი მდინარეა წარმოდგენილი, მათ შორის — პონოი, ვარზუგა, ტერიბერკა, ვორონია და ა.შ.

## რესურსები ინტერნეტში 
* კოლის რეგიონის ეკორეგიონები - National Geographic-ზე

კატეგორია:რუსეთის ნახევარკუნძულები
იამალის ნახევარკუნძული

**იამალის ნახევარკუნძული** () — ნახევარკუნძული რუსეთის ტერიტორიაზე, ციმბირის ჩრდილოეთით, იამალ-ნენთა ავტონომიურ ოკრუგში. გადაჭიმულია 700 კილომეტრ სიგრძეზე და 240 კილომეტრ სიგანეზე. დასავლეთით ესაზღვრება კარის ზღვა და ბაიდარაცკის ყურე, აღმოსავლეთით — ობის ყურე. ადგილობრივებში, ნენების ენაზე „იამალი“ ნიშნავს „სამყაროს დასასრულს“.

ნახევარკუნძული შედგება ნოტიო ნიადაგებისგან და გეოლოგიურად ის საკმაოდ ახალგაზრდაა. ზოგიერთი არეალი ათი ათას წელზე ნაკლები ასაკისაა.

იამალზე მდებარეობს რუსეთის ბუნებრივი გაზის უდიდესი საბადოები. რუსეთის გაზის მონოპოლისტი კომპანია გაზპრომი, ამუშავებს „იამალის პროექტს“, რომელიც 2011-2012 წლებში განხორციელდება. ეს იქნება ისტორიაში უდიდესი ენერგეტიკული პროექტი. გაზის მარაგი აქ 55 ტრილიონ კუბურ მეტრს შეადგენს და უდიდესია მსოფლიოში. 

2007 წელს, ნახევარკუნძულზე, ჩრდილოეთის ირმების მწყემსმა აღმოაჩინა 37 000 წლის წინანდელი მამონტის ნაშიერის — „ლიუბას“ ნეშტი, რომელიც საკმაოდ კარგად იყო შენახული, ის მდედრობითი სქესის იყო და 1 თვის ასაკში იყო მომკვდარი. 

## რესურსები ინტერნეტში
კატეგორია:რუსეთის ნახევარკუნძულები
სამწევრისი (მრავალმნიშვნელოვანი)

**სამწევრისი** შეიძლება აღნიშნავდეს:

* სამწევრისი – ციხე-დარბაზის კომპლექსი ქარელის მუნიციპალიტეტში
* სამწევრისი – ტაძარი ქარელის მუნიციპალიტეტში
* სამწევრისი – სოფელი ბოლნისის მუნიციპალიტეტში
* სამწევრისი – სოფელი ქარელის მუნიციპალიტეტში
ფრანი (მრავალმნიშვნელოვანი)

საკუთარი სახელი **ფრანი** შეიძლება აღნიშნავდეს:

* ფრანი — მისაბმელი საფრენი აპარატი;
* ფრანი — ქართული მუსიკალური ჯგუფი;
* ფრანი — ავსტრალიური ფილმი.
წედისის ციხე

300px|მინი|წედისის ციხე
**წედისის ციხე** – ციხესიმაგრე შიდა ქართლში, გორის მუნიციპალიტეტის სოფელ გარდატენის ჩრდილოეთით, კლდოვანი მთის თხემზე. აგებულია არაუგვიანეს X საუკუნისა. შედიოდა მდინარე ტანის ხეობაში განლაგებული ციხეების სისტემაში.

ციხე გეგმით ტრაპეციის მსგავსია, მისი გალავანი მიჰყვება მთის ფერდს. ნაგებია ნატეხი ქვით. დაზიანებულია. აქა-იქ შემორჩენილია 4-5 მეტრის სიმაღლის კედლები (სისქე ორ მეტრამდე). ციხის აღმოსავლეთ მონაკვეთის სამხრეთ ნაწილი უჭირავს დიდ ბურჯს, რომელიც რამდენიმე სართულიანი უნდა ყოფილიყო. ციხის შიგნით, მის დასავლეთ მონაკვეთში, დგას გადაკეთებული სასახლე, რომელიც ორ ან სამსართულიანი უნდა ყოფილიყო. სასახლეს კარი სამხრეთით პირველ სართულზე აქვს. იგი გარედან არქიტრავითაა გადახურული, შიგნით ტიმპანიანია.

ციხის ცენტრში დგას გვიანდელი ფეოდალური ხანის დარბაზული ეკლესია, რომლის კედლები წყობით ჰგავს ციხის კედლებს, მაგრამ უფრო დაუდევრად არის ნაგები. 

2020 წლის 23 ივლისს საქართველოს მთავრობის დადგენილების თანახმად მიენიჭა ეროვნული მნიშვნელობის კატეგორია.

## ლიტერატურა
*

## სქოლიო
კატეგორია:გორის მუნიციპალიტეტის ციხესიმაგრეები
კატეგორია:ეროვნული მნიშვნელობის კატეგორიის კულტურის უძრავი ძეგლები
კორეის ნახევარკუნძული

**კორეის ნახევარკუნძული** — ნახევარკუნძული აღმოსავლეთ აზიაში. ჩრდილოეთიდან სამხრეთისკენ გადაჭიმულია დაახლოებით 1 100 კმ-ზე, კონტინენტური აზიიდან წყნარ ოკეანეში. შემოსაზღვრულია იაპონიის ზღვით (*აღმოსავლეთით*), აღმოსავლეთ ჩინეთის ზღვით (*სამხრეთით*) და ყვითელი ზღვით (*დასავლეთით*). იაპონიის კუნძულებისგან გამოყოფს კორეის სრუტე. 

მეორე მსოფლიო ომის დასასრულამდე, კორეა წარმოადგენდა ერთიან პოლიტიკურ ერთეულს, რომელიც მთლიან ნახევარკუნძულს მოიცავდა. 1953 წელს, კორეის ომი სამხედრო ზავით დასრულდა, რომლის მიხედვითაც, ნახევარკუნძულის ჩრდილოეთ ნახევარზე ჩამოყალიბდა კორეის სახალხო დემოკრატიული რესპუბლიკა, ხოლო სამხრეთ ნახევარზე — კორეის რესპუბლიკა. 
მინი|300პქ|თანამგზავრული ფოტო
კორეის ნახევრაკუნძულის ჩრდილოეთი საზღვრები ემთხვევა ჩრდილოეთ კორეის საზღვრებს მის მეზობლებთან — ჩინეთთან (*საზღვრის სიგრძე 1 416 კმ*) და რუსეთთან (*საზღვრის სიგრძე 19 კმ*). ეს საზღვრები ბუნებრივი საზღვრებს წარმოადგენს და გადის მდინარე იალუსა და მდინარე ტუმენზე. ყოველივე ამის გათვალისწინებით, ნახევარკუნძულის მთლიანი ფართობი შეადგენს 220,847 კმ²-ს. 

ნახევარკუნძულს ჩრდილოეთ კორეაში უწოდებენ *ჩოსონ-პანდოს* (조선반도; 朝鮮半島), სამხრეთ კორეაში კი *ჰან-ბანდოს* (한반도; 韓半島).

კორეის ნახვევარკუნძულის 70 % მთებითაა დაფარული. უმაღლესი მწვერვალია მთა პეკტუსანი (2 744 მ).

## რესურსები ინტერნეტში 
* კორეის ნახევარკუნძულის მდებარეობა, კორეის ოფიციალური ტურისტული გიდი 

კატეგორია:აზიის ნახევარკუნძულები
ტრავერტინი

**ტრავერტინი** () — ფორიანი, მცირე სიმკვრივის ნახევარკრისტალური მყარი წვრილმარცვლოვანი ქანი, რომელიც წარმოიქმნება ცხელი ან ცივი წყაროებისგან, კალციუმის კარბონატის (უფრო ხშირად არაგონიტის) დალექვის შედეგად. ხშირად შეიცავს მცენარეების ანაბეჭდებს, ხმელეთის ან მტკნარი წყლის მოლუსკების (გასტროპოდების) ნიჟარებს.

სიმკვრივე 1400-1800 კგ/მ³. იყენებენ საშენ მასალად და კირის გამოსაწვავად. ხშირად ტრავერტინი გამოიყოფა მიწისქვეშა წყლებიდან და მღვიმეებში ქმნის სტალაქტიტებსა და სტალაგმიტებს. ტრავერტინის დაგროვებით ზოგან მღვიმურ მდინარეთა კალაპოტებში ბუნებრივი კაშხლებია გაჩენილი. 

საქართველოში ტრავერტინი კარგადაა გამოხატული თრუსოს ხეობაში. ასევე ფართოდ ცნობილია ბრითათის ტრავერტინი. გვხვდება ასევე მდინარე პატარა ლიახვის სათავესა და მდინარე ლეხურას ხეობაში, ჯვრის უღელტეხილზე; დასავლეთ საქართველოში ტრავერტინი გვხვდება რაჭაში, იმერეთსა და სვანეთში.

ტრავერტინი დიდი რაოდენობით მოიპოვება: რუსეთში (პიატიგორსკი, კამჩატკა), იტალიაში, გერმანიაში, თურქეთში, ყირგიზეთში, ტაჯიკეთში, სომხეთში, აზერბაიჯანში და სხვა.

ტრავერტინით არაერთი შენობაა ნაგები, ასე მაგალითად, კოლოსეუმი ტუფითაა ნაგები ხოლო გარედან შემოსილია ტრავერტინით. ძირითადად იყენებენ როგორც დეკორატიულ მასალას.
## გალერეა

Crystal Geyser, Utah, USA -orange travertine-23June2005.jpg|აშშ, იუტა
Orange Mound Spring, Yellowstone.jpg|იელოუსტოუნი
Travertine-mound Bridgeport CA.jpg|ტრავერნტინები ბრაიჯპორტში
Travertins in Georgia (country).jpg|ტრავენტინები საქართველოში, თრუსოს ხეობაში

## ლიტერატურა
კატეგორია:დანალექი ქანები
კატეგორია:წყაროები
კორეის სრუტე

მინი|250პქ
**კორეის სრუტე** — სრუტე სამხრეთ კორეასა და იაპონიას შორის. აღმოსავლეთ ჩინეთის ზღვასა და იაპონიის ზღვას აერთებს წყნარ ოკეანესთან. სრუტეს შუაზეა ყოფს მის შუაგულში მდებარე კუნძული ცუსიმა, რომელლის აღმოსავლეთითაც სრუტეს ცუსიმას სრუტე ჰქვია. 

კორეის სრუტე ჩრდილოეთით შემოსაზღვრულია კორეის ნახევარკუნძულით, სამხრეთით კი იაპონიის კუნძულებით - კიუსიუ და ჰონსიუთი. სიგანე შეადგენს 200 კმ-ს, ხოლო სიღრმე მერყეობს 90-100 მეტრს შორის.

## რესურსები ინტერნეტში
*კორეის სრუტე - ბრიტანიკა
*კორეის სრუტის ოკეანოგრაფიული მახასიათებლები 

კატეგორია:აზიის სრუტეები
Real World Studios

**Real World Studios** — ხმისჩამწერი სტუდია, რომელიც მდებარეობს უილტშირის საგრაფოში. იგი ექვემდებარება ხმისჩამწერ ლეიბლს Real World Records Ltd., რომელიც დაარსებულია მუსიკოს პიტერ გებრიელის მიერ. სტუდია განლაგებულია ქალაქისგან იზოლირებულ ადგილას და მუსიკოსებს უქმნის შემოქმედებით ატმოსფეროს.

სტუდიის ყველაზე ცნობილი ოთახია  Big Room (დიდი ოთახი), რომელიც ითვლება მსოფლიოს სტუდიებს შორის ყველაზე დიდ საკონტროლო ოთახად. მას ერთვის ე.წ. ’ტყის ოთახი’.

სხვადასხვა დროს სტუდიაში მუშაობდნენ: ჯეი-ზი, ბიონსე ნოულსი, მიუზი, Take That, შადეი, New Order, ტომ ჯონსი,  Stereophonics და კაილი მინოუგი.

ფაილი:RealWorldFront.jpg|წინიდან, მთავარი მინი-შენობა
ფაილი:RealWorldSide.jpg|შუშის შენობა
ფაილი:RealWorldRear.jpg|უკანა ხედი

## სქოლიო 
## რესურსები ინტერნეტში
*Real World Studios
*Real World Records
*Real World Studios - ვიდეო ტური საიტიდან BBC Wiltshire

კატეგორია:ხმისჩამწერი სტუდიები
კატეგორია:პიტერ გებრიელი
კატეგორია:Virgin Records
ბარნაბიანთკარის მთავარანგელოზის ეკლესია

მინი|ბარნაბიანთკარის ეკლესია
**ბარნაბიანთკარის მთავარანგელოზის ეკლესია** – ეკლესია კასპის მუნიციპალიტეტის სოფელ ბარნაბიანთკარში. დგას სოფლის ჩრდილო-დასავლეთით, შემაღლებულ ადგილზე. თარიღდება XVII-XIX საუკუნეებით.

ეკლესია დარბაზულია (11,2 X 7 მ), ნაგებია რიყისა და ნატეხი ქვით. თითქმის მთლიანად დანგრეულია: შემორჩენილია მხოლოდ დასავლეთ კედელი, სამხრეთ კედლის დასავლეთ ნაწილი, ჩრდილოეთ კედლები 0,8 მეტრის სიმაღლეზე და აგურის კამაროვანი გადახურვის მცირე ნაწილი. შესასვლელი სამხრეთიდანაა, კარი დაზიანებულია, გადახურვის ფორმა გაურკვეველია. დარბაზის გრძივ კედლებზე ორი წყვილი განიერი პილასტრია, რომელთა შორის აღმოსავლეთ წყვილი საკურთხეველს გამოჰყოფს. სამხრეთ კედლის დასავლეთ მონაკვეთში ერთი სარკმელია. მისი თაღი ნაწყობია აგურით. მეორე სარკმელი დასავლეთ კედლის ცენტრშია. მას შირიმის თლილი ქვის თაღი აქვს. ეკლესიის სამხრეთ და დასავლეთ კედლებზე შემორჩენილია ორსაფეხურიანი თაროსებრი ლავგარდნის ფრაგმენტები. 

ეკლესიაზე დასავლეთიდან მიშენებულია სამსართულიანი სამრეკლო (1,7 X 1,7 მ), რომელიც ნაგებია კარგად გათლილი ღვინისფერი ქვით. სამივე სართული ყველა მხარეს გახსნილია დაბალი თაღებით. პირველი და მეორე სართულის თაღები შენობის კუთხეებში მდგომ კვადრატულ ბოძებს ეყრდნობა, ხოლო მესამე სართულის თაღები მრგვალ სვეტებზეა გადაყვანილი. ყოველი ზედა სართული ქვედაზე ვიწროა და გადახურულია აგურით ნაწყობი ჯვრული კამარით. სამრეკლოს ქვის პირამიდული სახურავი აქვს. პირველი სართულის დასავლეთ ფასადზე, თაღის ზემოთ ამოკვეთილია პატარა ჯვარი.

წინათ აქ კოშკიც მდგარა. ეკლესიაც და კოშკიც 1920 წლის მიწისძვრის დროს დაინგრა.

## ლიტერატურა
* საქართველოს ისტორიისა და კულტურის ძეგლთა აღწერილობა, ტ. 5, თბ., 1990 წ., გვ. 143.

## სქოლიო 
კატეგორია:კასპის მუნიციპალიტეტის ტაძრები
კატეგორია:XVII საუკუნის ეკლესიები